[{"text_idx": "#000003", "text": "Absoluutselt mitte. Rakvere Teater on Viljandi lo\u0303petanutesse alati va\u0308ga ha\u0308sti suhtunud. Millegipa\u0308rast ei ole lavaka lo\u0303petanud siia pidama ja\u0308a\u0308nud. Viimane suurem seltskond, kes lavakast tuli ja siia ka pidama ja\u0308id, olid Tarvo So\u0303meri, Peeter Raudsepa ja Velvo Va\u0308li kursuselt. Hiljem on neid tulnud ja on ka kiirelt la\u0308inud. U\u0308llar Saaremets mainis kunagi, et ei tahakski lavakast enam va\u0308ga vo\u0303tta na\u0308itlejaid. Mure on selles, et sellele tambile, mis meil siin on, va\u0308ga ha\u0308sti vastu ei pea. Enam kui pooled etendused on va\u0308ljaso\u0303itudega. See ta\u0308hendab hommikul proov, siis istud bussi, teed kuskil kultuurimajas etenduse ja bussiga tagasi. O\u0308o\u0308seks oled kodus, et siis hommikul proovi minna. Palju lihtsam on olla na\u0308iteks Draamateatris, kus eriti va\u0308lja ei so\u0303ideta. Teed ta\u0308issaalidele iga o\u0303htu etendust ja poole tunni pa\u0308rast oled kodus. See on kindlasti hulga lihtsam."}, {"text_idx": "#000004", "text": "Kust su teatripisik pa\u0308rit on?"}, {"text_idx": "#000007", "text": "See on pa\u0308rit vanausulistelt. Tsaariajal kiusati vanausulisi taga ja neid ku\u0308u\u0308ditati Peipsi taha ja sealt mo\u0303ne aja mo\u0308o\u0308dudes siis sattusid mo\u0303ned neist Ahjale. See on vana staroveride nimi. Ta\u0308napa\u0308eval mina selle usuga vo\u0303i liikumistega seotud enam ei ole. Juba minu vanaema ra\u0308a\u0308kis ainult eesti keelt. Minu kodus ei ole vene keelt ra\u0308a\u0308gitud, kuigi staroveride verd on."}, {"text_idx": "#000008", "text": "Sa oled iga suvi teinud mo\u0303ne rolli ka va\u0308ljaspool teatrit. Mida see sulle annab?"}, {"text_idx": "#000009", "text": "See annab to\u0308o\u0308 jaoks vajalikku va\u0308rskust. Seal on vo\u0303imalik kohtuda kolleegidega, kellega igapa\u0308evaselt siin teatris ei kohtu. U\u0308tleme nii, et kui oled 20 aastat kellegagi koos ma\u0308nginud, siis on temas u\u0308llatusi va\u0308he ja tema arsenal ammugi tuttav. Hea on siis na\u0308ha uusi inimesi ja nende to\u0308o\u0308vo\u0303tteid. Mis siin salata \u2013 ma olen pa\u0308ris o\u0303nnelik, et kadunud Roman Baskin kaasas mind erinevatesse projektidesse, kus erinevad koru\u0308feed on kohal olnud. See kogemus on u\u0308u\u0308ratu."}, {"text_idx": "#000010", "text": "Sa ma\u0308ngid lavastuses \u201cIssanda teener\u201d kirikuo\u0303petaja Vello Salumit. Tema jaoks oli Jumal elav hing, mitte lihtsalt kujutlus. Kuidas on sinu suhe Jumalaga?"}, {"text_idx": "#000011", "text": "Nii usklik, kui Salum mina ei ole. Kuid ma ei ole ateist. Ma olen lapsepo\u0303lves neli aastat iga pu\u0308hapa\u0308ev ka\u0308inud pu\u0308hapa\u0308evakoolis. Ma olen ristitud medotisti kirikus \u2013 voolavas jo\u0303es. Pastori roll on mulle tuttav, sest see on viimase paari aasta jooksul mul juba kolmas pastori roll. Pastorite roll u\u0308hiskonna u\u0308hendajana ja inimeste o\u0303petajana on olnud va\u0308ga oluline. Seda on va\u0308he teadvustatud. Pastorid olid ka teadlased, kroonikud jne."}, {"text_idx": "#000014", "text": "Salumi u\u0308mber koondus noorte intellektuaalsete huvidega meeste ringkond. Salum ise ra\u0308a\u0308kis, et o\u0303ige elamise viis on klooster, mis vabastab mehed pealetu\u0308kkivast feminismist ja naistele olulisest asjade maailmast. Kuidas sina sellesse suhtud?"}, {"text_idx": "#000015", "text": "Mehed ja naised ei pea ko\u0303iges ja ko\u0303ikjal vo\u0303rdsed olema. Mehed ja naised on erinevalt loodud ja nad ta\u0308iendavad teineteist. Seega ei saa nad teineteiseta pa\u0308ris edukalt hakkama. Kummalgi on omad rollid, mis neile on antud. Seda nii to\u0308o\u0308alaselt, sest lihtsalt fu\u0308u\u0308siliselt ei ole paljud to\u0308o\u0308d naiste jaoks vo\u0303imalikud, kui kodus ka. Kuigi viimasel ajal on tehnoloogiline areng, kus to\u0308o\u0308d teevad masinad ja inimene vaid juhib neid, hakanud soorolle u\u0308htlustama. Mina arvan, et looduse poolt inimestele antud soorollid vo\u0303iks siiski rohkem sa\u0308ilida. Need piirid ei tohiks ha\u0308gusaks muutuda. Ma mo\u0303istan, et paljudele naistele on ajaloos liiga tehtud, kuid ma olen ka kuulnud, et paljud naised siiski ihkavad olla naise rollis, mitte poolmees \u2013 poolnaine."}, {"text_idx": "#000016", "text": "Miks peaks inimesed tulema juulis Vargama\u0308ele vaatama lavastust \u201cIssanda teener\u201d?"}, {"text_idx": "#000017", "text": "Selles lavastuses on u\u0308ks va\u0308ike alge vo\u0303i tuluke, mis 80ndatel su\u0308ttis, sellel teel, mis viis Eesti vabaduseni. Salumi so\u0303navo\u0303tud eesti kultuuri, keele ja rahvusluse teemadel olid va\u0308ga jo\u0303ulised ja konkreetsed. Samal ajal ilmus ju ka 80 kiri. See ta\u0308hendab, et midagi oli siis o\u0303hus. Siis hakkasid inimesed mo\u0303tlema, et Eesti vo\u0303iks vabaks saada. See oli protest venestamise vastu ja vastuseis homo sovieticuse tekkimisele. Need tuuled hakkasid siis puhuma."}, {"text_idx": "#000020", "text": "About the Author: Piibe Teater"}, {"text_idx": "#000023", "text": "Piibe Teatri suvi 2023 mo\u0308o\u0308dub Vargama\u0308el."}]